I 2005 ble fylkesvei 219 lagt i ny trasé mellom Rævura og Svartevatn, noe som betyr at veitrafikk til Kollevåg, Hanøy, Ramsøy og Hanøytangen ikke lenger går gjennom bygden. Fortsatt er den smale gamleveien langs Storavatnet det raskeste alternativet fra Tveit til Ravnanger, og der veien forlater Storavatnet opp mot kirken og skolen, fortsetter en stikkvei til Tveitevåg, en liten bygd ved Hauglandsosen.